Poprawom maja wšitke gmejny spočatk lěta schwaleny hospodarski plan měć. We Wulkodubrawskej su etat 2015 hakle tele dny wobzamknyli. To drje změje njelube sćěhi.
Wulka Dubrawa (CK/SN). Parkowanišćo při šuli chce Wulkodubrawska gmejna lětsa znowa wuhotować a nimo toho nowe hašenske awto za Klukšansku wohnjowu woboru kupić. Za nje běži tuchwilu wupisanje. Hromadźe z připowěšakom kalkuluja za jězdźidło 164 000 eurow. Połojcu toho chcedźa ze spěcho- wanskimi srědkami financować.
Dohromady poł miliona eurow chce gmejna Wulka Dubrawa lětsa inwestować, z čehož je 334 000 eurow spěchowanskich srědkow a připokazanjow. Mjez druhim maja předwidźane při komunalnych twarjenjach biologisku wodočisćernju natwarić. Wjele pjenjez nałoži komuna nimo toho za porjedźenje a saněrowanje wohnjowoborneho hata w Brěmjenju a za wutwar wjacezaměroweje rumnosće w šuli. Tam chcedźa akustiku a izolowanje zwuka polěpšić a wohnjoškitne předpisy zwoprawdźić.
pol_Latn szl_Latn szl_Latn